*Se også: Fjord og Fjord (andre betydninger)*

**Fjord** er en kommune på Sunnmøre i Møre og Romsdal, etablert 1. januar 2020 da kommunene Norddal og Stordal ble slått sammen.

Geografi
--------

Fjord befinner seg i det indre av Storfjorden, inkludert Norddalsfjorden og Tafjorden. Mesteparten av kommunen ligger øst og sør for fjorden, mens det tidligere fast bebodde Ytste Skotet som ligger på vestsiden hører også til. Kommunenen grenser i nordvest til Ålesund, i nord til Vestnes i nord og øst til Rauma, i sørøst til Skjåk, og i sør til Stranda, som også har eksklaven Liabygda øst for fjorden. Ettersom de to opprinnelige kommunene ikke har landverts forbindelse med hverandre, ble det vurdert å overføre Liabygda fra Stranda kommune, men dette ble skrinlagt ettersom innbyggerne her ikke ønsket dette.

I tillegg til tettstedet Stordal og kommunesenteret Sylte i Valldal ligger også bygdene Dyrkorn, Norddal (Dalsbygda), Eidsdal, Fjørå og Tafjord i kommunen. Kommunen er en av de store jordbrukskommunene på Sunnmøre. I tillegg til korn, dyrkes både jordbær og aprikoser. Fjord er også en viktig kraftkommune. I 1934 førte steinras og flodbølge i Tafjord til en av de største norske naturkatastrofene i moderne tid.

Kultur og severdigheter
-----------------------

På grunn av sitt storslåtte fjordlandskap, Trollstigvegen, og sin nærhet til Geirangerfjorden, er Fjord en viktig turistkommune. Tafjorden er en del UNESCOs verdensarvsted Vestnorsk fjordlandskap.

Stordal gamle kirke også kalt *Rosekyrkja* på grunn av den rike rosemalingen fra 1799 i tak og på vegger, ligger midt i bygda. Like ved den gamle kirka ligger Løsetstova. 

Valldal er kjent fra Olav den helliges saga til Snorre Sturlason, der ferden til Olav den hellige fra Valldal til Trollstigen beskrives. Både en kilde og fjellformasjonen «Sjøormen» ved Sylte, er tradisjonelt knyttet til hans besøk.

Blant idrettstilbud finnes fotball, alpint, langrenn, skihopp, padling, skyting, treningsstudio etc. 

Kommunen har blant annet kulturskole, skolekorps, korps for voksne, spelemannslag, folkedanslag og sogelag.

Kirker
------

Den norske kirke har to sogn i Fjord, Norddal og Stordal. Disse er del av Nordre Sunnmøre prosti, som igjen er del av Møre bispedømme.

Kirker i Fjord| Sogn) | Kirke | Byggeår |
| --- | --- | --- |
| Norddal |  | Norddal kirke | 1782 |
|  | Sylte kirke | 1863 |
| Stordal |  | Stordal kirke | 1907 |
|  | Stordal gamle kirke
(Rosekyrkja)\* | 1789 |
| \* Rosekyrkja har vært museum siden 1908. |

Navn
----

Navnet Fjord har ingen historisk forankring som geografisk navn i kommunen, og er tatt etter landformen fjord. Kommunen uttalte at det var ønsket om å drive søkemotoroptimalisering overfor Google som lå bak valget av kommunenavnet. Språkrådet kritiserte kommunenavnet og uttalte at «fjord er et allmennord som har blitt gjort til et kommunenavn; dette gikk vi klart imot». Språkrådet uttalte også at det er et viktig prinsipp at kommunenavn skal bygge på navn med historisk forankring som kommunenavn eller navn på større områder på det aktuelle stedet, og at «det er klart uheldig om man bare finner på et navn». Professor i navneforskning Tom Schmidt uttalte at navnet «er ikke presist nok; det finnes jo så mange fjorder».

Kommunevåpen
------------

Kommunevåpenet er et bilde på selve Fjord kommune, med de ulike delene av fjordlandskapet med vann og himmel imellom seg. Det er tegnet av Dag Øistein Endsjø, som er etterkommer av Vebjørn Hamarsbøen som rosemalte Stordal gamle kirke i 1799. De tidligere kommunevåpen til Norddal og Stordal viste henholdsvis jordbær for jordbruket og en stolpe for møbelindustrien.

Politikk
--------

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 38,7 | +4,9 | 511 | +62 | 7 | −1 | 2 |
| Høyre | 32,6 | +6,5 | 430 | +84 | 6 |  | 2 |
| Sosialistisk Venstreparti | 11,1 | +4,4 | 146 | +57 | 2 |  | 1 |
| Arbeiderpartiet | 9,3 | −13,8 | 123 | −184 | 2 | −3 | 1 |
| Fremskrittspartiet | 8,4 | +2,6 | 111 | +34 | 2 | +1 | 1 |
| Andre |  | −4,5 |  | −60 |  | −1 |  |
| Valgdeltakelse/Total | 66,2 % | 1 327 | 19 | 7 |
| **Ordfører:** Terese Jemtegård Moen (Sp) | **Varaordfører:** Jens Einar Aklestad (Ap) |
| Merknader: Kilde:  |

### Kommunestyrevalget 2019

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Senterpartiet | 33,8 | −3,7 | 449 | +4 | 8 | −3 | 3 |
| Høyre | 26,1 | +13,4 | 346 | +196 | 6 | +1 | 2 |
| Arbeiderpartiet | 23,1 | +0,8 | 307 | +42 | 5 | −3 | 2 |
| Sosialistisk Venstreparti | 6,7 | +2,7 | 89 | +42 | 2 | +1 |  |
| Fremskrittspartiet | 5,8 | +3,8 | 77 | +53 | 1 |  |  |
| Kristelig Folkeparti | 4,5 | +1,8 | 60 | +28 | 1 |  |  |
| Andre |  | −17,5 |  | −222 |  |  |  |
| Valgdeltakelse/Total | 64,9 % | 1 339 | 23 | 7 |
| **Ordfører:** Eva Hove (Ap) | **Varaordfører:** Viktor Valdal (H) |
| Merknader: Kilde: valgresultat.no og Fjord kommune |

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. ↑  Namnet blir Fjord kommune[*død lenke*]
5. ↑  Vedtar ikke grensejustering mellom Stranda og nye Fjord kommuner
6. ↑  «Trassar Språkrådet for å få fleire Google-treff», NRK
7. ↑  Fjord kommune - Kommunevåpen.
8. ↑  valgresultat.no
9. ↑  «Møte i kommunestyret den 17.10.2023». Fjord kommune.

Eksterne lenker
---------------

* (nn) Offisielt nettsted Rediger på Wikidata

* (en) Fjord, Norway – kategori av bilder, video eller lyd på Commons Rediger på Wikidata
* (no) Fjord (kommune) i Store norske leksikon

| * v
* d
* r
Møre og Romsdal |
| --- |
| Møre og Romsdal | Nordmøre | 
* Averøy
* Gjemnes
* Kristiansund
* Smøla
* Sunndal
* Surnadal
* Tingvoll
* Aure

 | Norges flagg |
| Nordmøre/Romsdal | 
* Hustadvika

 |
| Romsdal | 
* Aukra
* Molde
* Rauma
* Vestnes

 |
| Sunnmøre | 
* Fjord
* Giske
* Hareid
* Herøy
* Sande
* Stranda
* Sula
* Sykkylven
* Ulstein
* Vanylven
* Volda
* Ørsta
* Ålesund

 |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister
 |